
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

U  I M E  R E P U B L I K E   H R V A T S K E 

R J E Š E N J E

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom KAMEN PRODUKT j.d.o.o. za građevinske radove, Vir, Biskupljača IX kbr. 32, OIB:15509175064, dana 23. siječnja 2019., 

r i j e š i o  j e

I. 	Obustavlja se stečajni postupak nad dužnikom KAMEN PRODUKT j.d.o.o. za građevinske radove, Vir, Biskupljača IX kbr. 32, OIB:15509175064.

II.	Nalaže se Financijskoj agenciji da nakon pravomoćnosti ovog rješenja oslobodi sredstva u iznosu od 5.000,00 kn koja je zaplijenila sa računa dužnika KAMEN PRODUKT j.d.o.o. za građevinske radove, Vir, Biskupljača IX kbr. 32, OIB:15509175064.

Obrazloženje

Nad uvodno označenom pravnom osobom Financijska agencija, Regionalni centar Split, Podružnica Zadar, 27. studenog 2018. Trgovačkom sudu u Zadru podnijela je prijedlog za otvaranje stečajnog postupka. 

Prijedlog je podnesen temeljem čl. 110. st. 1. Stečajnog zakona (Narodne novine broj 71/15 i 104/17, dalje SZ) jer je dužnik na dan 23. studenog 2018. u Očevidniku redoslijeda osnove za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 61.770,76kn. 

Trgovački sud u Zadru rješenjem poslovni broj St-400/2018-6 od 4. prosinca 2018.   pokrenuo je prethodni postupak za otvaranje stečajnog postupka u odnosu na predmetnog dužnika.  

Dužnik je 15. siječnja 2019. sudu dostavio potvrdu Financijske agencije o blokadi računa i novčanih sredstava ovršenika tj. dužnika, iz koje proizlazi da su na dan izdavanja potvrde 15. siječnja 2019. nepodmirene obveze u Očevidniku redoslijeda osnove za plaćanje istoga iznosile 0,00 kn. 

Prema odredbi članka 128. stavak 9. SZ-a, ako dužnik do završetka prethodnog postupka postane sposoban za plaćanje, sud će postupak obustaviti. 

Kako je temeljem potvrde Financijske agencije o blokadi računa i novčanih sredstava ovršenika od 15. siječnja 2019. sud utvrdio da je dužnik postao sposoban za plaćanje, to je temeljem odredbe članka 128. stavka 9. SZ-a riješeno kao u izreci ovog rješenja pod točkom I. 
Nadalje, Financijskoj agenciji je naloženo, da nakon pravomoćnosti ovog rješenja, a  sukladno odredbi čl. 112. st. 7. Stečajnog zakona oslobodi sredstva u iznosu od 5.000,00 kn koja je prethodno zaplijenila temeljem čl. 112. st. 1. Stečajnog zakona sa računa uvodno označenog dužnika.

U Zadru 23. siječnja 2019.      

Za točnost otpravka-ovlaštena službenica					 	      Sutkinja
Martina Kalmeta 								   Ana Markač, v.r.



UPUTA O PRAVNOM LIJEKU:  
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.


Dostaviti: 
· FINA-i nakon pravomoćnosti
· dužniku 
· e-Oglasna ploča sudova
· u spis

